google/wiki40b huggingface dataset:
Magma

Magma je roztavená (s teplotou 600- 1200 °C), najčastejšie kremičitá hornina s obsahom rozpustených fluidných zložiek, ktorá sa tvorí v plášti Zeme (prípadne iných planét). Magma vystupuje cez vulkanické komíny, kde nastane jej degazácia (odplynenie) a na povrch je vyvrhovaná ako láva alebo pyroklastické úlomky.

Miesta vzniku magmy

Magma sa tvorí hlavne v zemskom plášti tavením hornín. V závislosti od miesta (subdukčná zóna hlbokomorských priekop, riftové údolie stredooceánskych chrbátov, alebo plášťový chochol horúcich škvŕn) je jej zloženie iné.
Tavenie hornín je spôsobené vplyvom vysokej teploty a tlaku. Niekedy sa však magma môže vytvárať aj prídavkom fluíd (najčastejšie vodných pár) k vysoko zohriatym horninám - častý jav v subdukčných zónach. To zapríčiní zníženie teploty tavenia a tým vznik magmy. Prípadne sa môže tvoriť aj tavením okolitých hornín vplyvom už existujúcej magmy, vystupujúcej cez kôru, ak je teplota tavenia týchto hornín nižšia ako teplota vystupujúcej magmy.
Po roztavení stúpa magma k povrchu, nakoľko jej hustota je nižšia, ako hustota okolia. Následok stúpania je vznik magmatických komôr, a následnej vulkanickej činnosti.

Parciálne tavenie

Horniny sa netavia naraz, ale postupne. Dokonca nájsť úplne roztavený blok horniny je takmer nemožné, s dôvodu dodania veľkého množstva energie na rýchle roztavenie veľkého množstva tuhého materiálu ako aj z dôvodu, že roztavená hornina má určitý stupeň voľnosti.
Ak sa hornina roztaví bez viditeľného prerušenia, kvapalná fáza sa nazýva primárna tavenina. V prírode je jej výskyt vzácny. Ak sú primárne magmy odvodené priamo z plášťových hornín, nazývajú sa primitívne. Primitívne magmy sú medzi geológmi a geochemikmi veľmi cenené, pretože vypovedajú priamo o chemickom zložení plášťa.
v prípade, ak dochádza pri tavení k diferenciácii , alebo kontaminácii okolím, takéto magmy sa nazývajú rozvinuté.
Zoo Tycoon 2

Možnosti hry

Hra ponúka rôzne možnosti hrania:
Výzva - obmedzené financie, zvieratá atď. K sprístupneniu ostatných stavieb a zveri musí hráč ZOO udržiavať v dobrom stave, t. j. starať sa aby rástla popularita. Tiež dostáva rôzne úlohy napr. musí vyfotografovať bežiacu gazelu.
Kampaň - je založená na princípe výzvy, hráč musí splniť dané úlohy. Po ich splnení získa možnosť nových stavebných prvkov do ZOO.
Voľná ​​hra - neobmedzené financie, zvieratá atď. Hráč si môže si robiť čo chce.
Luxiol

Poloha

Obec má rozlohu 6,44 km². Najvyšší bod je položený 525 m n. m. a najnižší bod 360 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biotit

Biotit je spoločný názov pre tmavé sľudy (annit, eastonit, flogopit a siderofylit) všeobecného vzorca K(Mg,Fe⁺²,Al)₂₋₃AlSi₃₋₂O₁₀(OH,F)₂. Pomenovaný je podľa francúzskeho fyzika Jeana Baptista Biota. Napriek tomu, že subkomisia pre názvoslovie sľúd pri IMA v roku 1999 rozhodla, že biotit nie je platný minerálny druh, stále sa často používa, nakoľko na presné určenie názvu je potrebná chemická analýza. Biotit sa bežne vyskytuje vo vyvretých a premenených horninách. Pekné kryštály sa dajú nájsť najmä v pegmatitoch.
Dœuil-sur-le-Mignon

Poloha

Obec má rozlohu 19,33 km². Najvyšší bod je položený 84 m n. m. a najnižší bod 28 m n. m.

Obyvateľstvo

Počet obyvateľov obce je 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plavecký stadion Podolí

Poloha

Nachádza v južnej časti hlavného mesta Prahy pri pravom brehu rieky Vltavy v pražskej štvrti Podolí v bývalom Podolskom lome, bezprostredne pod Kavčími horami, neďaleko od podolskej vodárne pri Veslařskom ostrove.

Popis

Jedná sa o veľké centrum plaveckých športov, ktoré zahŕňa krytý bazén o dĺžke 50 metrov a dva vonkajšie bazény, z toho jeden 50 metrov a druhý 33 metrov dlhý. Obidva päťdesiatmetrové bazény majú osem plaveckých dráh. Menší vonkajší bazén je určený pre skoky do vody a vodné pólo. Pri vonkajších bazénoch je k dispozícii tribúna pre 11 853 sediacich divákov . Druhá skokanská veža v areáli sa nachádza pri krytom bazéne. Na štadióne sú pravidelne organizované letné Majstrovstvá republiky v plávaní a od 8. do 12. júla 2009 na štadióne prebiehali Majstrovstvá Európy juniorov v plávaní.
Pre rekreáciu Pražanov sa tu nachádza aj veľký tobogán, detský bazénik, sauny, solária a pod.
Do prevádzky bol uvedený v roku 1965 v bývalom Podolskom vápencovom lome, ktorý po ukončení ťažby vápenca slúžil ako provizórna skládka popola a stavebného odpadu, v jeho areáli sa nachádza prírodná pamiatka Podolský profil. Autorom stavby Plaveckého štadióna v Podolí je významný český architekt Richard Podzemný.
Národný jazyk

Národný jazyk je diasystém tvorený viacerými formami, resp. štruktúrnymi útvarmi istého jazyka, používaný v danom národnom spoločenstve.
Sociálno-historickou bázou národného jazyka je národné spoločenstvo. Národný jazyk je spolu s ďalšími znakmi spravidla výrazným znakom národa.
Jazyk sa člení na variety (útvary, formy).
Balistická raketa stredného doletu

Balistická raketa stredného doletu (angl. Intermediate-range ballistic missile, skr. IRBM) je balistická raketa s doletom 3 000 – 5 500 km (podľa definície americkej Missile Defense Agency). Klasifikácia balistických rakiet podľa doletu je daná iba pre uľahčenie orientácie, v praxi je veľmi malý rozdiel medzi slabšou medzikontinentálnou balistickou raketou a silnejšou raketou stredného doletu.
V súčasnosti disponujú (resp. disponovali) balistickými raketami stredného doletu preukázateľne tieto krajiny: Rusko, USA, Čína, Spojené kráľovstvo, Francúzsko, India a Izrael.

Alternatívne použitie

Rakety stredného doletu sa pridaním jedného alebo viacerých stupňov často pretransformovali na ľahké nosné rakety pre umelé družice Zeme. V Spojených štátoch sa to stalo s raketami Thor a Jupiter. Raketa Jupiter-C na báze Jupitera vyniesla prvú americkú družicu, Explorer 1.
Guercheville

Poloha

Obec má rozlohu 9,21 km². Najvyšší bod je položený 122 m n. m. a najnižší bod 109 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lys-lez-Lannoy

Poloha

Obec má rozlohu 3,26 km². Najvyšší bod je položený 39 m n. m. a najnižší bod 20 m n. m.

Obyvateľstvo

Počet obyvateľov obce je 13 378 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montaigut-le-Blanc (Puy-de-Dôme)

Poloha

Obec má rozlohu 22,26 km². Najvyšší bod je položený 879 m n. m. a najnižší bod 474 m n. m.

Obyvateľstvo

Počet obyvateľov obce je 800 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Didier (Vaucluse)

Poloha

Obec má rozlohu 3,62 km². Najvyšší bod je položený 262 m n. m. a najnižší bod 127 m n. m.

Obyvateľstvo

Počet obyvateľov obce je 2 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Studené (Most pri Bratislave)

Studené je miestna časť obce Most pri Bratislave v okrese Senec.
Prvá písomná zmienka o osade Vtiheth či Mogorheth pochádza z roku 1283, v roku 1294 je doložený názov Heet. Do roku 1947 bola samostatná obec, do roku 1971 sa volala Hideghét. Počet obyvateľov Studeného rastie kvôli individuálnej výstavbe.
Nachádza sa tu kaštieľ RVS zo 17. storočia a židovský cintorín.
Sablet

Poloha

Obec má rozlohu 11,1 km². Najvyšší bod je položený 419 m n. m. a najnižší bod 112 m n. m.

Obyvateľstvo

Počet obyvateľov obce je 1 224 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kúrijný snem

Kúrijný snem (lat. comitia curiata) bolo najstaršie zhromaždenie rímskych občanov v starovekom Ríme. Existoval už v období kráľovského Ríma a občania sa schádzali na sneme podľa tzv. kúrií (curia). Jednotlivé rodiny vytvárali rody, desať rodov tvorilo kúriu.
Kúrijný snem bol pomocným orgánom kráľa a prenášal rozhodnutia kráľa do rodov a rodín. V polovici 6. storočia pred Kr. bol kúrijný snem zatlačený do úzadia novým snemom, ktorý vytvoril šiesty rímsky kráľ Servius Tullius – stotinovým snemom, založenom na majetkovom cenze – občania boli rozdelení a schádzali sa podľa veľkosti majetku. Kúrijný snem si udržal rozhodovanie v rodových záležitostiach a niektorých mimoriadnych prípadoch (otcovražda).
Hyperbarická komora

Hyperbarická komora alebo pretlaková komora je tlaková nádoba prispôsobená na pobyt jednej alebo viacerých osôb za podmienok zvýšeného tlaku vzduchu alebo iného dýchacieho plynu (najčastejšie kyslíka).
Zariadenie komory umožňuje kontrolované zvyšovanie, udržiavanie a znižovanie tlaku vo vnútri nádoby.
Aron Shaviv

Život

Narodil sa v Oxforde v Spojenom kráľovstve a vyrastal v Kanade, Austrálii a od roku 1996 v Izraeli, kde neskôr absolvoval základnú vojenskú službu v Izraelských obranných silách (dosiahol hodnosť kapitána). V rokoch 2002 – 2005 absolvoval bakalárske štúdium politológie a medzinárodných vzťahov na Bar-Ilanovej univerzite.
Následne od októbra 2005 do mája 2006 pôsobil ako politický poradca pre pravicovú politickú stranu Jisra’el bejtenu (JB) vo voľbách do Knesetu 28. mája 2006 a od mája do októbra 2006 ako poslanecký asistent. Od októbra 2006 do októbra 2007 pracoval ako poradca ministra pre strategické veci Avigdora Liebermana (JB).
V roku 2008 založil spoločnosť SHAVIV STRATEGY & CAMPAIGN LTD, ktorá poskytuje poradenstvo v oblasti politického marketingu so špecializáciou na volebné kampane stredopravých politických strán a kandidátov. Do širšieho povedomia sa dostal ako politický konzultant izraelského premiéra Benjamina Netanjahua, ktorý sformuloval víťaznú stratégiu pre Netanjahovu stranu Likud vo voľbách do Knesetu 17. marca 2015.
V roku 2015 podporil amerického podnikateľa egyptského pôvodu Josepha Assada a jeho manželku Michele Assadovou v snahe o záchranu kresťanov z oblasti severného Iraku, ktorú obsadil Islamský štát. Shaviv a jeho stredoeurópsky zástupca Martin Repa presadili prijatie 149 utečencov Slovenskom.

Ocenenia

Shaviv získal ocenenie Začínajúca hviezda (2011) a Cenu za najlepšiu medzinárodnú kampaň (2016) amerického časopisu Campaigns and Elections a bol Americkou asociáciou politických konzultantov ocenený ako najlepší medzinárodný politický konzultant (2016).
Max Dessoir

Život

Dessoir sa narodil v Berlíne. Získal doktorát na univerzitách v Berlíne (filozofia, 1889) a Würzburgu (medicína, 1892). Bol profesorom v Berlíne od roku 1897 až do roku 1933, kedy mu nacisti zakázali učiť. Zomrel v Königsteine.
Les Damps

Poloha

Obec má rozlohu 4,74 km². Najvyšší bod je položený 129 m n. m. a najnižší bod 2 m n. m.

Obyvateľstvo

Počet obyvateľov obce je 1 283 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Belobradáč

Životopis

Študoval na gymnáziu v Banskej Bystrici, v Trenčíne, od 1654 na univerzite vo Wittenbergu. V roku 1658 – 1663 rektor v Trenčíne, evanjelický farár v Horných Salibách, od 1666 v Bátovciach. Pri prenasledovaní evanjelikov po odhalení Vešeléniho sprisahania uhorskej šľachty podpísal pred bratislavským súdom reverz, vzdal sa miesta a utiahol sa do súkromia. Autor teologických dišpút polemického charakteru.
Saint-Loup-Terrier

Poloha

Obec má rozlohu 15,3 km². Najvyšší bod je položený 236 m n. m. a najnižší bod 124 m n. m.

Obyvateľstvo

Počet obyvateľov obce je 163 obyvateľov (2009).
Graf vývoja obyvateľstva:
Zdroje: INSEE
Zelený mys

Zelený mys (franc. Presqu'île du Cap-Vert) je mys, ktorý je najzápadnejším pevninským bodom Afriky. Leží v Senegale neďaleko jeho hlavného mesta Dakaru (ktorého je súčasťou) v Atlantickom oceáne. Nachádza sa tu prístav obrátený smerom k ostrovu Gorée a pristávacia dráha medzinárodného letiska.
Polostrov tvoria najmä sopečné horniny ako čadič zmiešané s pieskom.
Podľa mysu je pomenovaný štát Kapverdy na rovnomennom súostroví v Atlantickom oceáne, ktorý sa predtým nazýval aj Ostrovy Zeleného mysu.
Vialikija Čučavičy

Doprava

V minulosti cez dedinu prechádzala trať úzkorozchodnej železnici Ľušča — Vialuta — Vialikija Čučavičy — Hock.

Pamiatky

V dedine sa nachádza Kostol Presvätej Bohorodičky (Pakroŭskaja carkva), postavený medzi 1846 a 1851 rokmi.
Gejza I.

Život

Narodil sa niekedy v rozmedzí rokov 1040 – 1045 v Poľsku ako syn uhorského kráľa Bela I. Po Belovej smrti vtrhol do Uhorska nemecký kráľ Henrich IV., ktorý na uhorský trón dosadil syna Belovho brata Ondreja I. – Šalamúna a Gejzu a jeho bratov Ladislava a Lamperta vyhnal do Poľska, kde princovia požiadali o pomoc poľské knieža Boleslava II. Keď Henrich Uhorsko opustil, Boleslav tam vpadol s celým svojim vojskom. Porazil mladého Šalamúna I. a oblasť Nitrianskeho kniežatstva dal do správy práve Gejzovi. 20. júna 1064 bol medzi Šalamúnom I. a Gejzom uzavrený Györský mier.

Neskoršia časť života a smrť

Neskôr, počas vlády Šalamúna opäť vznikol konflikt medzi Šalamúnom a Gejzom. V roku 1073 sa obe strany dohodli na mieri, ale Šalamún ho porušil a zaútočil na Gejzu, ktorý sa nachádzal v Biharsku. Gejzova armáda bola porazená, ale Gejzovi sa podarilo uniknúť naspäť do Nitry, kde už na neho čakal jeho brat, Ladislav I. s celou armádou, ktorú mu prepožičali poľskí a českí príbuzní. 14. marca 1074 bol Šalamún porazený v Bitke pri Mogyorode. Po tomto víťazstve bol Gejza korunovaný v Stoličnom Belehrade za uhorského kráľa. V roku 1075 založil a bohato obdaroval benediktínske opátstvo v Hronskom Beňadiku. Nasledujúci rok rokoval so Šalamúnom o uzavrení mieru, bol ochotný vzdať sa kráľovského postu a vládnuť iba v Nitrianskom kniežatstve. Rokovania prerušila Gejzova smrť v roku 1077, po ktorej na trón nastúpil jeho brat Ladislav I.
Maillet (Indre)

Poloha

Maillet má rozlohu 25,02 km². Najvyšší bod je položený 254 m n. m. a najnižší bod 170 m n. m.

Obyvateľstvo

Maillet má 261 obyvateľov (2009).
Graf vývoja obyvateľstva:
Zdroje: INSEE
Jazdecké sedlo

Jazdecké sedlo je anatomicky upravená pomôcka uľahčujúca jazdenie na nejakom zvierati.
Na koňoch sa dlho jazdilo bez sediel, niekedy sa používala látka alebo nejaká prikrývka. Sedlo objavili Sarmati okolo roku 300. Sedlá na ťavy a slony sa objavili približne v tej istej dobe.
V jazdectve sa používa niekoľko druhov sediel prispôsobených príslušnej jazdeckej disciplíne: školské, drezúrne, dostihové, parkúrové, lovecké, westernové, dámske, vojenské…
Tanba (provincia)

Provincia Tanba (jap. 丹波国 – Tanba no kuni), niekedy sa píše aj Tamba, bola stará japonská provincia, ktorá sa rozkladala na území dnešného Kjóta a stredovýchodnej časti prefektúry Hjógo. Susedila s provinciami Harima, Jamaširo, Ómi, Seccu, Tadžima, Tango a Wakasa. Hlavné mesto sa nachádzalo v oblasti dnešného mesta Kameoka.
Správcom bol Micuhide Akeči, ktorému bola venována za jeho vojnové úspechy Nobunagou Odou.
Ivan Vladimír Roháček

Životopis

Majster Slovenska (resp. slovenskej župy UJČŠ) v roku 1930, 1936 a 1939. Roháček obsadil 12. miesto na turnaji Bad Sliač 1932 (zvíťazili Salo Flohr a Milan Vidmar). V 1935 obsadil 8. miesto v Luhačoviciach (vyhral Karel Opočenský). V 1938 získal 4. miesto v Prahe (15. majstrovstvá ČSR; vyhral Opočenský).
V 1941 bol 6. v Trenčianskych Tepliciach (vyhral Foltys). V septembri 1941 delil 14.-15. miesto v Mníchove (Europaturnier; vyhral Gösta Stoltz). V decembri 1941 hral za Slovensko proti Chorvátsku na prvej šachovnici proti Lajosovi Asztalosovi (1:1) v Záhrebe. V 1942 delil 9.-11. v Mníchove (Europameisterschaft; turnaj vyhral Alexander Alechin).
V 1946 obsadil 6. miesto v Ostrave (19. majstrovstvá ČSR; vyhral Luděk Pachman). V tom istom roku delil 13.-14. miesto v Prahe (Treybalov memoriál; vyhral Miguel Najdorf). V 1948 delil 11.-13. miesto na spojenom turnaji Karlove Vary – Mariánske Lázně (vyhral Foltys). V 1949 delil 15.-16. miesto v Trenčianskych Tepliciach (vyhral Gideon Stahlberg).
Chémery

Poloha

Obec má rozlohu 34,16 km². Najvyšší bod je položený 136 m n. m. a najnižší bod 84 m n. m.

Obyvateľstvo

Počet obyvateľov obce je 971 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Bališ

Klubová kariéra

Bališ prestúpil v novembri 2000 za 150 000 libier do anglického klubu West Bromwich Albion V drese Albiónu debutoval 23. decembra 2000 pri výhre 3:0 nad Nottinghamom Forest. V dramatickom zápase premenil penaltu proti klubu Bradford City FC, ktorá znamenala postup klubu do Premier League. V roku 2008 ukončil aktívnu kariéru.
V lete 2009 sa stal spolu s Marekom Ujlakym a Jozefom Adamcom vyhľadávačom talentov pre klub Spartak Trnava.
Empiriokriticizmus

Empiriokriticizmus je filozofický smer - učenie R. Avenaria. Veľmi príbuzné názory zastával aj E. Mach (machizmus). Obaja filozofi "nastolili požiadavku, aby sa veda obmedzila na čo možno najexaktnejší a najekonomickejší opis bezprostredne daného. Dané sú však iba také kvalitatívne elementy, ako farby, tóny, vône atď., ktoré sa nazývajú pocity. To, čo označujeme ako telesá, sú iba relatívne konštantné komplexy takýchto elementov; aj naše telo je takýto komplex a dokonca aj samo vlastné ja nie je nič iné ako zhluk pocitových, predstavových, spomienkových, citových elementov viazaných na určité telo.
Úlohou vedy je čo najjednoduchší opis závislostí týchto elementov a komplexov elementov medzi sebou. Fyzika opisuje závislosti medzi tými elementami, ktoré patria ku komplexom zvaným 'telesá', zatiaľ čo psychológia opisuje závislosti medzi takými elementami, ktoré prináležia ku komplexu 'ja'. Keď úlohu reálnych vied zredukujeme na funkciu takéhoto opisu, zmiznú také otázky ako otázka reality vonkajšieho sveta alebo existencie vecí mimo vedomia. Neexistuje nič okrem daných elementov a závislostí medzi nimi."

Empiriokriticizmus podľa Schlicka

M. Schlick označoval empiriokriticizmus výrazom Immanenzpositivismus; považoval ho za nerealizovateľný a staval proti nemu gnozeologický (erkenntnitheoretischer) realizmus.
Koperníkova ulica (Hlohovec)

Koperníkova je ulica v Hlohovci situovaná na úpätí kopca v južnej časti mesta.

Základné informácie

V spodnej časti ulice sa nachádzajú štyri panelové obytné domy. Vrchnú časť tvoria rodinné domy, prevažne v radovej zástavbe. Na Koperníkovej ulici v Hlohovci sa nachádza Základná škola Koperníkova, centrum voľného času Dúha a Hotel Stofing.

Pôvod názvu

Ulica je pomenovaná podľa slávneho poľsko-nemeckého astronóma, filozofa a humanistu Mikuláša Koperníka.
Jerguš Ferko

Životopis

V roku 1980 absolvoval Vysokú školu ekonomickú, odbor ekonomika a riadenie priemyslu. V roku 1986 ukončil dvojročné postgraduálne štúdium žurnalistiky a pracoval ako redaktor vnútropolitického oddelenia denníka Práca. Po novembri 1989 sa angažoval na strane síl, ktoré doviedli Slovensko k vyhláseniu samostatnosti. V tomto období pôsobil ako člen Výboru Matice Slovenskej. Spoluzakladal spolky Združenie slovenskej inteligencie „Korene“, Klub za pravdivý obraz Slovenska, Združenie slovenských novinárov, Iniciatíva za zvrchované Slovensko, Kongres slovenskej inteligencie. Bol spoluautorom Vyhlásenia Kongresu slovenskej inteligencie na Donovaloch v roku 1992.
Z redakcie denníka Práca odišiel koncom roku 1991 a následne založil a viedol denník Koridor, ktorý vychádzal od marca 1992 do januára 1993. Neskôr pôsobil v ďalších novinách Republika/Slovenská republika, ktoré vychádzali od apríla 1994 do septembra 1996. V rokoch 1994 – 1998 bol podpredsedom Rady Slovenskej televízie. Neskôr pôsobil v Národnom divadelnom centre a externe prednášal investigatívnu žurnalistiku na Univerzite Komenského v Bratislave.
LG V30

LG V30 je androidový smartfón alebo phablet od spoločnosti LG Electronics. Predstavený bol 31. augusta 2017 a uvedený v septembri 2017.
Osahuje 6,0 palcový P-OLED kapacitný displej s rozlíšením 1440 x 2880 s bodovou hustotou 537 ppi a operačný systém Android 7.1.2.
Používa čipset Qualcomm MSM8998 Snapdragon 835 s procesorom Octa-core (4x2,45 GHz Kryo & 4x1,9 GHz Kryo) a grafickým procesorom Adreno 540. Kapacita vnútorného úložiska je 64 alebo 128 GB, ktoré je možné rozšíriť microSD kartou do 256 GB a kapacita pamäte RAM je 4 GB.
Fotoaparát je duálny s rozlíšením 16 a 13 MP, sekundárna kamera má rozlíšenie 5 MP.
Batéria je neodnímateľná typu Li-Po s kapacitou 3300 mAh.
Curtil-sous-Buffières

Poloha

Obec má rozlohu 5,24 km². Najvyšší bod je položený 510 m n. m. a najnižší bod 324 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horná dutá žila

Horná dutá žila (lat. vena cava superior), je žila dlhá asi 6-7 cm, ktorá odvádza žilovú krv z oblasti hlavy, krku, stien hrudníka a čiastočne aj z prednej steny brušnej. Vzniká sútokom pravej a ľavej ramenohlavovej žily za rukoväťou mostíka. Do hornej dutej žily privádza žilovú krv z hrudníkovej steny nepárna žila (lat. vena azygos).
Cléguérec

Poloha

Obec má rozlohu 62,99 km². Najvyšší bod je položený 281 m n. m. a najnižší bod 55 m n. m.

Obyvateľstvo

Počet obyvateľov obce je 2 880 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätých Borisa a Gleba (Daugavpils)

Chrám svätých Borisa Gleba v meste Daugavpils, Dvinsk (rus. Даугавпилсский православный кафедральный собор святых благоверных князей Бориса и Глеба, lot. Svēto Borisa un Gļeba pareizticīgo katedrāle) je najväčší pravoslávny chrám v Lotyšsku (časť Latgalsko, v ktorom žije veľká ruská menšina).

História

Chrám bol postavený v rokoch 1904 až 1905 v novoruskom architektonickom štýle, ktorý bol typický pre sakrálnu architektúru Ruského impéria. Vybudovaný bol podľa plánov ruského architekta M. Pozarova. Od roku 1922 sa stal farským chrámom a od roku 1938 získal status katedrálneho chrámu. V roku 1925 sa začali v chráme konať okrem ruských bohoslužieb aj bohoslužby v lotyšskom jazyku. Počas druhej svetovej vojny nebol síce poškodený, ale po nej ho poškodil požiar. Neskôr prišiel aj o status katedrálneho chrámu. Napriek tomu nebol počas sovietskej vlády zatvorený. Katedrálny status bol chrámu vrátený v roku 1989.

Súčasnosť

Chrám prešiel po roku 1990 rozsiahlymi rekonštrukciami. Najväčšia z nich sa uskutočnila v rokoch 2004 až 2008. Počas nej získal chrám čiastočne svoj pôvodný vzhľad a boli pozlátené jeho kupoly. Chrám patrí k typickým atribútom latgalského mesta Daugavpils (Dvinsk) a je cieľom návštev pravoslávnych veriacich z Latgalska a celého Lotyšska, ale aj zo zahraničia.

Architektúra

Chrám bol vybudovaný v novoruskom architektonickom štýle a podobá sa na staroruské chrámy. Jeho ozdobou je desať pozlátených kupol, ktoré vidno už zdiaľky. Krásnou je aj zvonica so štyrmi zvonmi, ktoré pravidelne vyzváňajú. Ikonostas zdobia nádherné ikony patrónov chrámu - sv. Borisa a sv. Gleba, ale aj ikony Spasiteľa a Bohorodičky. Do chrámu sa zmestí 5 000 veriacich.
Alfred Bester

Životopis

Narodil sa v New Yorku. Vyštudoval prírodné vedy a dejiny umenia. V roku 1935 získal titul bakalár umenia na University of Pennsylvania. Oženil sa v roku 1936 s Rolly Goulko. Zomrel osamelý 30. septembra 1987. Všetko zanechal barmanovi, ktorý bol veľmi prekvapený, lebo si naňho ani nepamätal.
Egejské more

Egejské more (neodborne nazývané aj archipelagos) je polouzatvorené okrajové more v Atlantickom oceáne, patriace k Stredozemnému moru. Nachádza sa medzi Balkánskym polostrovom, Malou Áziou a Krétou. Patrí medzi najčistejšie moria.
Jeho bazén je široký asi 610 km zo severu na juh a 300 km z východu na západ. V mori sa nachádza veľké množstvo ostrovov, z ktorých je najväčšia Kréta. Patria k nemu súostrovia Kyklady, Východoegejské ostrovy, Eubója, Severné Sporady, Argosarónske ostrovy a Dodekanézy. Na severovýchode je more cez Dardanely, Marmarské more a Bospor prepojené s Čiernym morom.

Geológia

Oblasť sa vyznačuje stenčenou kontinentálnou kôrou, vysokým tepelným tokom (a s tým spojenou vulkanickou činnosťou) a vysokou seizmicitou. Zemetrasenia majú plytké až stredne hlboké hypocentrá, ktoré sledujú beniofovu-zónu ponárajúcej sa platne. Spôsobuje ich na sever smerujúca subdukcia Africkej pod Eurázijskú platňu. Kréta sa nachádza nad helénskou subdukčnou zónou v pozícií ostrovného oblúka. Do severnej časti Egejského mora zasahuje severoanatólsky zlom. Celá oblasť poklesáva približne od neogénu.
Leychert

Poloha

Obec má rozlohu 5,77 km². Najvyšší bod je položený 934 m n. m. a najnižší bod 516 m n. m.

Obyvateľstvo

Počet obyvateľov obce je 107 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE